als_Latn dik_Latn sag_Latn
Edhe pse është kulmin e fushatës presidenciale si një nga kandidat për Shtëpinë e Bardhë, kur bëhet fjala për biznes, Donald Trump merr disa ditë pushim nga politika.
Ceremonia e hapjes së hotelit më të ri “Trump”, disa blloqe larg shtëpisë presidenciale, pritet të jetë madhështore. Përpara se të merret me fushatën në Karolinën e Veriut, ai ka vendosur t’i përkushtohet përurimit të njërit prej hoteleve që është cilësuar si më luksozi, ku investimi kap vlerën e 212 milionë dollarëve, ndërsa rivalja politike, Hillary Clinton po e kalon ditëlindjen e saj të 69 në shtetin ku kanë filluar votimet e hershme, në Florida.
Por Bloomberg ka një lajm të mirë për Donald Trump. Sondazhi i tyre e ka nxjerrë 2 pikë para republikanin në shtetin e Floridas. Përpara se të shkëputej nga fushata, miliarderi bëri një deklaratë thumbuese për kundërshtaren e tij, Hillary Clinton, duke shënjestruar këtë herë politikën e jashtme, raporton TCH.
Planet e Clintonit për Sirinë, tha Trump, mund të çojnë në fillimin e Luftës së Tretë Botërore.
“Ajo nuk ka asnjë plan të qartë për Sirinë. Me Clintonin presidente do ta gjeni veten në Luftën e Tretë Botërore. Ajo nuk di çfarë bën, siç ndodhi edhe me Libinë dhe me çdogjë tjetër që ka marrë përsipër. Siria sot nuk është më Siri. Siria është Rusia dhe Irani i ri që ndërtuam me njërën prej marrëveshjeve më të këqija që unë kam parë ndonjëherë”, u shpreh ai.
als_Latn als_Latn als_Latn als_Latn als_Latn